b'\n_START_ARTICLE_\nDAMA\n_START_PARAGRAPH_\nDAMA (engl. Data Management Association) on kansainv\xc3\xa4linen yhdistys, jonka tarkoituksena on edist\xc3\xa4\xc3\xa4 yrityksen strategisen informaation kehitt\xc3\xa4mist\xc3\xa4 ja sen hallintaa organisaatioissa. Yhdistyksell\xc3\xa4 on alayhdistyksi\xc3\xa4 17 maassa._NEWLINE_Yritysten perustietojen hallinta (englanniksi Master Data Management) on digitalisoituvassa maailmassa nousemassa yh\xc3\xa4 t\xc3\xa4rke\xc3\xa4mm\xc3\xa4ksi haasteeksi. Dama pyrkii yhdistyksen\xc3\xa4 edist\xc3\xa4m\xc3\xa4\xc3\xa4n yritysten informaatiostrategioiden kehitt\xc3\xa4misosaamista sek\xc3\xa4 lis\xc3\xa4\xc3\xa4m\xc3\xa4\xc3\xa4n yritysten perustietojen hallintaan liittyv\xc3\xa4\xc3\xa4 tiet\xc3\xa4myst\xc3\xa4 ja osaamista.\n_START_SECTION_\nDAMA Finland\n_START_PARAGRAPH_\nDaman Suomen osaston, Dama Finland ry:n, puheenjohtajana toimii Erkka Niemi. Sen j\xc3\xa4senyrityksi\xc3\xa4 ovat muun muassa Nokia, Outokumpu, Outotec, Kone, Konecranes, Metso ja Ahlstr\xc3\xb6m. Yritysten informaatiostrategioihin erikoistuneita konsulttiyrityksi\xc3\xa4 ovat Suomessa mm. Accenture ja Avaus Consulting.'